Subject: Küsimus ülevaatuspunktide kohta
From: Mariko Vahula - TI <[email-masked]>
To: "[email-masked]" <[email-masked]>
Date: Thu, 26 Feb 2026 15:11:30 +0000

Tere

Kirjutan teile Tööinspektsioonist ja sooviks veidi täpsemat infot ülevaatuspunktide kohta. Nimelt on Transpordiameti kodulehel (Ülevaatuspunkti rajamine | Transpordiamet<https://www.transpordiamet.ee/ulevaatuspunkti-rajamine>) järgmine info:

Ülevaatuspunkti rajamise lepingu sõlmimiseks peab äriühingu volitatud esindaja esitama Transpordiametile järgmised dokumendid:

  *   avaldus;
  *   tõend, et äriühingu juhatuse liikmete või teiste juhtima õigustatud isikute suhtes ei ole algatatud kriminaalmenetlust või neid ei ole karistatud kriminaalkorras;
  *   tõend, et äriühingul on nõuetele vastavad töötajad;
  *   kinnitus ehitatava ülevaatuspunkti jaoks vajamineva maa omamise või pikaajalise kasutamise kohta;
  *   hoones asuvate ruumide paigutuse joonis (vähemalt eskiisjoonis);
  *   liiklemise skeemid (vastavalt taotletavatest sõidukikategooriatest L kategooria katsesõiduplatsi asukoht);
  *   detailplaneering või detailjoonised ülevaatuspunktist;
  *   Tööinspektsiooni kinnitus ruumide töötervishoiu ja tööohutuse nõuetele vastavuse kohta (ventilatsioon, ohutsoonid, valgustus).

Minu küsimus on, kas kõik eelpool toodud eeldused peavad olema kindlasti täidetud? Nt kas peab olema kindlasti Tööinspektsiooni poolne kinnitus ruumide töötervishoiu ja tööohutuse nõuetele vastavuse kohta (ventilatsioon, ohutsoonid, valgustus)?

Ma saan aru, et selle kinnituse saamisega tegeleb kohalik omavalitsus. Kui KOV ei taotle Tööinspektsioonilt ehitise ülevaatust, siis see ei ole ka määrav ehk ka ilma Tööinspektsiooni poolse kinnituseta saate Teie minna edasi?

Tegelik elu näitab, et kõikidel ülevaatuspunktidel ei ole Tööinspektsiooni poolsest kinnitust ruumide töötervishoiu ja tööohutuse nõuetele vastavuse kohta. On ülevaatuspunkte, kus on probleemid nt ventilatsiooniga (oma järelevalve käigus oleme tuvastanud).

Hetkel on meil samuti teadmine, et üks ülevaatuspunkt avab üksusi Eesti erinevates kohtades, kuid meieni ei ole jõudnud ehitise ülevaatuse palvet.

Meie eesmärk oleks juba ennetavalt lahendada nt ventilatsiooni probleeme, et ei peaks sellega tegelema siis, kui juba on luba antud ja kõik peaks olema nõuetekohane.

Paluks võimalusel Transpordiameti poolset ülevaadet, kuidas tunnistuse saamise protsess päriselt näeb välja, millised eeldused peavad olema täidetud?

Lugupidamisega

Mariko Vahula

juhtiv tööinspektor

Tööinspektsioon

[email-masked]<mailto:[email-masked]>

58559030

Spektri 6 / Tartu / Eesti

www.ti.ee<http://www.ti.ee/>  / www.tooelu.ee<http://www.tooelu.ee/>  / iseteenindus.ti.ee<https://iseteenindus.ti.ee/login>
Tööinspektsioon